Here is a page extracted from Wikipedia that may contain CSS, HTML, and a lot of unformatted text.

Title: Cubilar d'os ibons de Vachimanya
Content: O cubilar d'os ibons de Vachimanya ye un cubilar situau a o sud de l'ibón Baixo Vachimanya a 2.200 m de altaria. Ye situau en un conchunto de culs glaciars, rodiau de gran cantidat d'ibons y grans cimas.

Administrativament se troba adintro d'o termin municipal de Pandicosa, en a comarca de l'Alto Galligo, en a provincia de Uesca, Aragón.

Ye un cubilar de montanya guardau tot l'anyo con 80 plazas en cambras con ducha y escusau. Dispone de augua corrient, duchas y lavabos, augua calient, servicio de tabierna y minchador, enfermería, taquillas, calcero de descanso y aula polivalent. Tamién ufre telefono y sistema de telecomunicacions de soscorro. A suya titularidat ye d'a Federación Aragonesa de Montanyismo y fue enguerau o 14 de chulio de 2012.

Actividades 
Ye punto de partida ta muitos excursionistas, ta practicar o senderismo por o GR 11, travesías y puyadas a cimas de mas tres mil metros como o Garmo Blanco, a punda Alta de Pondiellos, a punda de ra Nevera, a punda de ra Faixa o Garmo Negro y as Argualas. D'hivierno se i pueden fer recorrius y puyadas con esquís de travesía. Se puet combinar a estada con o cubilar de montanya de Casa de Piedra, en o balneario de Pandicosa a 1.636 m.

Se veiga tamién 
 Cubilars d'o Pireneu aragonés

Referencias

Enlaces externos 

Ibons de Vachimanya
Pandicosa